b'\n_START_ARTICLE_\nElias Gr\xc3\xa4ntzin\n_START_PARAGRAPH_\nElias Gr\xc3\xa4ntzin (ka Elias Grentzien, Elias Grantzin, Elias Grenzius; umbes 1600 Saksamaa \xe2\x80\x93 20. detsember 1656 Viru-Nigula) oli Eesti vaimulik._NEWLINE_Ta oli aastatel 1632\xe2\x80\x931639 Viru-Nigula koguduse adjunkt, aastatel 1639\xe2\x80\x931656 oli ta sama koguduse \xc3\xb5petaja._NEWLINE_Tema vaimulikuks olemise ajal jagas piiskop Joachim Jhering visitatsioonil kogudusele (aastal 1643) eestikeelseid aabitsaid. Ta andis Kongla n\xc3\xb5ia tuleriidale saatmise otsusele komisjonis allkirja._NEWLINE_Elias Gr\xc3\xa4ntzin suri detsembris 1656, kuid ta maeti aastal 1657, p\xc3\xa4rast nelip\xc3\xbchi Tallinnas.\n_START_SECTION_\nLooming\n_START_PARAGRAPH_\nTa on kirjutanud p\xc3\xbchendusluuletuse ja hauak\xc3\xb5ne Rootsi kuningale Gustav II Adolfile (peetud 6. novembril 1634, ilmus tr\xc3\xbckitult 1637).'